ফ্রান্সে হ্রদে ভেঙে পড়ল অগ্নিনির্বাপক বাহিনীর হেলিকপ্টার

ওয়েবডেস্ক- পশ্চিম ফ্রান্সে (western France) হ্রদের মধ্যে ভেঙে পড়ল অগ্নিনির্বাপক বাহিনীর হেলিকপ্টার (Firefighter Helicopter) । গত ২৪ অগাস্টের ঘটনা। ফ্রান্সে (Frace) অগ্নিনির্বাপণের জন্য জল সংগ্রহ করার সময় একটি মোরান ২৯ হেলিকপ্টার (Morane 29 helicopter) রোসপোর্ডেন হ্রদে বিধ্বস্ত হয়। ঘটনাটি সেই সময় ঘটে যখন হেলিকপ্টারটি এলাকায় আগুন নেভানোর জন্য জল সংগ্রহ করার চেষ্টা করছিল। প্রাণে রক্ষা পেয়েছেন কপ্টারে থাকা ক্রু সদস্যরা। আঘাত লাগেনি। ককপিটটি ডুবে গিয়েছিল।

NEW: Helicopter crashes into a lake while trying to scoop up water to fight a forest fire in France.

The pilot was seen dropping too quickly to fill the bucket, with the chopper’s tail submerging into the water.

According to local authorities, the two men in the helicopter… pic.twitter.com/Y3piXiV4Ha

— Collin Rugg (@CollinRugg) August 25, 2025

কোনরকমে তারা প্রাণ হাতে করে বেরিয়ে আসতে সক্ষম হয়। রোসপোর্ডেনের (Rosporden Lake) কাছে আবাসিক এলাকায় আগুন লেগে যায়। সেই আগুনে লেলিহান শিখা যাতে ছড়িয়ে না পড়ে তখন হেলিকপ্টারটি আগুন নেভাতে সাহায্য করছিল। ২৭ বার জল ঢালে। হঠাৎ করে দেখা যায়, হেলিকপ্টারটির লেজটি বালতিতে জল ভরার চেষ্টা করার সময় হ্রদে ডুবে যাচ্ছে। সেই ভিডিয়োটি সোশ্যাল মিডিয়ায় ভাইরাল হয়েছে। এর পর দ্রুত সেটি বনবন করে ঘুরে ধাক্কা খায়, নিয়ন্ত্রণ হারিয়ে সেটি হ্রদের জলে পড়ে যায়।

আরও পড়ুন- যেখান সস্তা, সেখান থেকেই তেল কিনবে ভারত : বিনয় কুমার

ডেভিড নামে একজন প্রত্যক্ষদর্শী জানিয়েছেন, কপ্টারটি দ্রুত নীচে নামছিল। আমি ভেবেছিলাম এবার বিস্ফোরণ হয়ে টুকরো টুকরো হয়ে যাবে।

উড়ান কর্তৃপক্ষ চাপের মধ্যেও শান্ত থাকার জন্য ক্রুদের প্রশংসা করেছেন। দুর্ঘটনার কারণ খতিয়ে দেখা হচ্ছে।

দেখুন আরো খবর-